Изге Троица соборы (Псков)

Изге Троица соборы — Псков ҡалаһындағы православие соборы, Псков епархияһының кафедраль соборы. Собор Псков кромының архитектура ансамбленә инә һәм уның төп төҙөлөшө булып тора. Бөгөнгө, иҫәп буйынса дүртенсе, собор бинаһы 1699 йылда, шул уҡ элекке собор урынында төҙөлгән ҡорам булып тора. Беренсе собор Х быуатта бөйөк кенәз ҡатын Ольга бойороғо буйынса ағастан төҙөлә һәм янғындан юҡҡа сыға. Икенсе собор таштан һалына һәм ,риүәйәт буйынса, 1138 йылда изге ышаныслы кенәз Всеволод Мстиславич (Николай Воронин, Павел Раппопорт һәм Юрий Спегальскийҙар тикшереүе буйынса — 1180 йылдар аҙағында — 1190 йылдар башында) тарафынан нигеҙләнә. 1363 йылда ҡорамдың түшәме емерелә һәм иҫке ҡорам урынында 1365 йылда яңыһы һалына. 1609 йылдағы янғында соборҙың эсендәге әйберҙәр, изге кенәз Довмонт һәм изге кенәз Всеволод мәйеттәре ҡуйылған кәшәнән тыш, барыһы ла утта янып бөтә. 1682 йылға тиклем ҡорам төҙәтелә һәм үҙгәртеүһеҙ тора. Шул йылда иҫке ҡорам урынында яңы таш собор төҙөлә башлай. Дүртенсе ҡорам 17 йыл буйына төҙөлә һәм 1699 йылда төҙөлөп бөтә, ул беҙҙең көндәргә тиклем еткән. Алдағы ғибәҙәтханалар Псков ҡалаһы Х быуат башында Пскова һәм Великая йылғалары киҫешкән урында әүҙем төҙөлә башлай. Ғибәҙәтхана төҙөләсәк урынды бөйөк кенәз ҡатын Ольга, был ерҙәргә килгәндән һуң, 957 йылда һайлай. Йылъяҙмаларҙа күрһәтелеү буйынса, кенәз ҡатын йылға ярында тора һәм уның күҙҙәре алдында был урынды күрһәтеүсе өс нур пәйҙә була, ул тап шуның өсөн был ерҙә Живоначальная Троицаға ҡорам төҙөүҙе бағышлаған. . Галерея Иҫкәрмәләр Әҙәбиәт Николай Окулич-Казарин. Спутник по древнему Пскову. — Издание Псковского археологического общества, 2001. — 331 с. — ISBN 5-94542-004-2. Князев А. Историко-статистическое описание Псковского Кафедрального Троицкого Собора. — 1858 2019 йыл 31 ғинуар архивланған. Һылтанмалар Свято-Троицкий кафедральный собор 2009 йыл 4 октябрь архивланған. — статья на сайте «Псков City» Свято-Троицкий кафедральный собор 2019 йыл 22 март архивланған. — статья на сайте «Псковская земля»